航海
作者：陸游
朝代：宋

paragraphs: 我老卧丘園，百事習慵惰。
惟有汗漫遊，未語意先可。
或挂風半帆，或貯雲一舸。
趁潮亂鳴櫓，過磧細扶柁。
近輒凌烟海，自笑一何果。
邂逅得奇觀，造物豈付我。
古湫石蜿蜒，孤島松磊砢。
湘竹閟娥祠，淮怪深禹鎖。
鬼神駭犀炬，天地赫龍火。
瑰奇窮萬變，鯤鵬尚么麽。
紛紜旋或忘，追記今亦頗。
作詩配齊諧，發子笑齒瑳。